Eesti Vabariik

Harju maakond

Kose vald

**KOSE VALLAVOLIKOGU OTSUS EELNÕU**

Kose .... juuni 2024 nr ...

**Kose Vallavalitsuse 07. veebruari 2000 otsusega nr 89 kehtestatud Vanatoa detailplaneeringu osaliselt kehtetuks tunnistamine**

Kose Vallavalitsus on 07. mai 2000 otsusega nr 89 „Detailplaneeringu kehtestamine“ kehtestanud Vanatoa detailplaneeringu (koostajad OÜ Disarek ja Kose Maakorralduse OÜ, planID 29008, kovID D10). Planeeringuala asub Kose-Uuemõisa aleviku lõunaosas ja selle suurus oli kehtestamisel ligikaudu 7,2 ha. Planeering nägi ette 26 elamukrundi, samuti parkla, haljasalade, puurkaevu ja alajaama kruntide moodustamist. Planeering on suuremas osas ellu viidud. 19. detsembri 2019 otsusega nr 179 tunnistas Kose Vallavolikogu Vanatoa detailplaneeringu osaliselt kehtetuks kruntide 25 (haljasala) ja 28 (parkla) osas.

Aia tn 7 // Vanatoa tn 14 kinnistu omanik on avaldanud soovi detailplaneeringu kehtetuks tunnistamiseks talle kuuluva kinnistu ehk planeeringus krunt nr 8 osas (Kose Vallavalitsuse dokumendiregistris on dokumendi viit nr 7-1.2/662). Planeeringus on krundile lubatud ehitada 1 elamu ja 1 abihoone ehitistealuse pinnaga kokku kuni 150 m². Ehitisregistri andmetel on kinnistul 1 elamu ehitisealuse pinnaga 136,5 m². Maaomanik soovib kinnistule ehitada abihoonet suurusega ca 60 m², mida planeering ei võimalda.

Planeerimisseaduse § 140 lõike 6 kohaselt tunnistab detailplaneeringu kehtetuks kohaliku omavalitsuse volikogu. Planeerimisseaduse § 140 lõike 1 punkti 2 kohaselt võib detailplaneeringu või selle osa tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda. Planeerimisseaduse § 140 lõike 2 kohaselt võib detailplaneeringu tunnistada osaliselt kehtetuks, kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist. Kose Vallavalitsus on seisukohal, et detailplaneeringu osaline kehtetuks tunnistamine detailplaneeringu positsioon nr 8 osas (Aia tn 7 // Vanatoa tn 14 katastriüksus, tunnus 33701:002:0058) ei kahjusta avalikke huve ega takista planeeringu terviklahenduse elluviimist pärast detailplaneeringu osalist kehtetuks tunnistamist.

Planeerimisseaduse § 140 lõike 3 kohaselt esitatakse detailplaneeringu kehtetuks tunnistamise otsuse eelnõu kooskõlastamiseks § 127 lõikes 1 nimetatud asutustele ja arvamuse andmiseks § 127 lõikes 2 nimetatud isikutele ja asutustele. Planeerimisseaduse § 140 lõike 4 kohaselt loetakse otsuse eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui kooskõlastaja või arvamuse andja ei ole 30 päeva jooksul detailplaneeringu kehtetuks tunnistamise otsuse eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist.

Kose Vallavalitsus esitas detailplaneeringu osalise kehtetuks tunnistamise eelnõu kooskõlastamiseks Päästeametile (kiri registreeritud dokumendiregistris ...04.2024 nr 7-1.2/... all). Kose Vallavalitsus kaasas detailplaneeringu osalise kehtetuks tunnistamise eelnõu menetlusse arvamuse andmiseks (kiri registreeritud dokumendiregistris ...04.2024 nr 7-1.2/... all) naaberkinnistute omanikud ja Kose Vesi OÜ. Päästeamet vastas ...05..2024 kirjaga nr .... Arvamusi esitati / ei esitatud.

Arvestades eeltoodut ja aluseks võttes planeerimisseaduse § 140 lõike 1 punkti 2 ja lõiked 6, 9 ning 10,

KOSE VALLAVOLIKOGU

**O T S U S T A B:**

1. Tunnistada osaliselt kehtetuks Kose Vallavalitsuse 07. mai 2000 otsusega nr 89 „Detailplaneeringu kehtestamine“ kehtestatud Kose-Uuemõisa alevikus asuva Vanatoa detailplaneering (koostajad OÜ Disarek ja Kose Maakorralduse OÜ, planID 29008, kovID D10) positsioon nr 8 osas (Aia tn 7 // Vanatoa tn 14).
2. Edastada teade detailplaneeringu kehtetuks tunnistamise kohta planeerimisseaduse § 127 lõigetes 1 ja 2 nimetatud isikutele ja asutustele.
3. Kose Vallavalitsusel kanda muudatused detailplaneeringusse toiminguna ning kanda muudatused planeeringute andmekogusse.
4. Otsus teha teatavaks ajalehtedes Kose Teataja ja Harju Elu, Ametlikes Teadaannetes ning valla veebilehel.
5. Otsus jõustub teatavakstegemisest.
6. Otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Kose Vallavolikogule haldusmenetluse seadusega vaidemenetlusele kehtestatud korras. Otsuse peale on õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/*allkirjastatud digitaalselt*/

Merle Pussak

Kose Vallavolikogu esimees